***Prehliadka ľudových piesní Makovická struna 2014 má za sebou svoj 42. ročník.***

**V Bardejove sa 29.11.2014 konal finálový koncert víťazov regionálnych súťaží.** Každoročne začiatkom decembra si Bardejovčania môžu vychutnávať atmosféru podujatia, ktorý už 42 rokov prináša prehliadku speváckych talentov a interpretov krásnych rusínskych a ukrajinských piesní. Prvý ročník Makovickej struny organizoval vtedajší Kultúrny zväz ukrajinských pracujúcich. Dnes je to hlavne Zväz Rusínov-Ukrajincov Slovenskej republiky (ZRUSR). Makovická struna je jedno z najobľúbenejších podujatí a má široký ohlas medzi divákmi a účinkujúcimi. Súťažná časť zahŕňa sedem regionálnych kôl, ktoré sú v máji a začiatkom júna. Zúčastňuje sa ich okolo 150 až 200 spevákov a tí najlepší postupujú do finále. Z každého regiónu išli do finále tri spevácke čísla, sólo, duo, alebo trio spevákov. Titul laureáta sa udeľuje od roku 1986. Účinkujúcich sprevádzal **orchester ľudových nástrojov** pod vedením skúseného dirigenta Júliusa Selčana. Do finálového kola postúpilo 42 interpretov a v ich podaní odznelo 38 piesní. Po prvý krát mala na prehliadke zastúpenie aj Základná umelecká škola v Smižanoch. Žiačka **Lenka Hricisková** pod vedením Marcely Maniakovej reprezentovala v Bardejove región Spiš a piesňou „Sucha je dolina**.**.“sivyspievala **cenu za najmladšieho interpreta Makovickej struny 2014.** Po sobotňajšej bardejovskej prehliadke speváckej súťaže sa v nedeľu 30.11.2014 konala aj repríza v preplnenom Divadle Jonáša Záborského v Prešove.

 Mgr. Marcela Maniaková riaditeľka ZUŠ